Sparekniven skærer i forskningsbudgetterne | FORSØGSDYR ER GLEMTE DYR
Posted by: Forsøgsdyrenes Værn | 27. februar 2010 Sparekniven skærer i forskningsbudgetterne
Helt store aktører i medicinalindustrien – Pfizer, GastroSmithKline, Roche – har fremvist skuffende årsregnskaber for 2009 og skal forberede sig på at svinge sparekniven. Det skyldes først og fremmest, at nogle af de patenter, som hidtil har bidraget godt til selskabernes astronomiske formuer, har nået deres udløbsdato – hvilket betyder billigere medicin til glæde for dem med mindre velspækkede tegnebøger.
Forskningsbudgetterne bløder
Nedskæringerne vil ikke mindst gå ud over virksomhedernes forskningsafdelinger. Det kan desværre meget vel betyde dårligt nyt for de mange dyr, selskaberne bruger i deres forsøg. Man kan nemlig dårligt forestille sig, at de kommende sparetider vil øge selskabernes iver – som i forvejen er til at overse – til at investere i implementering eller udvikling af nye og mere humane metoder uden brug af dyr. Derudover er der varslet outsourcing af forskningsaktiviteter til udlandet, og man kan godt frygte, at det netop er de dele af forskningen, der involverer dyreforsøg, der i så fald flyttes. ’Udlandet’ betyder i denne sammenhæng som regel udviklingslande som for eksempel Kina, hvor man ser afslappet på dyreværnslovgivningen – hvis en sådan overhovedet eksisterer.
« 50 år med de 3 R’er
EU vil forbyde handel med blåfinnet tun »